Diari Oficial de la Generalitat Valenciana


Sumari del DOGV 9732, del 24-11-2023 (2023/11774)

ACORD de 21 de novembre de 2023, del Consell, pel qual s'autoritza una modificació en l'annex de transferències i subvencions de capital del programa 125.10, Administració local i organització territorial del Consell, de la Presidència de la Generalitat, per un import total d'132.025,86 euros (expedient 05.014/23-201).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9732

Data del DOGV
:   24-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11487


Data del document
:   21-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 21 de novembre de 2023, del Consell, pel qual s'autoritza una modificació en l'annex de transferències i subvencions de capital del programa 125.10, Administració local i organització territorial del Consell, de la Presidència de la Generalitat, per un import total d'132.025,86 euros (expedient 05.014/23-201). [2023/11878]  
  
En l'annex de transferències i subvencions de capital del programa 125.10, Administració local i organització territorial del Consell, figura la línia de concessió directa art. 168.1.A), S1261 «Centre de Desenvolupament Turístic de l'Interior per al Districte Digital a Alcoi» amb una dotació inicial de 800.000,00 euros.  
En data 4 de novembre de 2021, es va subscriure un conveni, a través de la Presidència, entre la Generalitat i l'Ajuntament d'Alcoi, mitjançant el qual es regula i instrumentalitza la subvenció nominativa prevista en els pressupostos de la Generalitat per al Centre de Desenvolupament Turístic de l'Interior per al Districte Digital d'Alcoi.  
De conformitat amb la clàusula segona del conveni, l'aportació de la Generalitat per a l'execució de les actuacions previstes en el mateix era de 200.000 euros per a l'exercici 2021, de 800.000 euros per a l'exercici 2022 i de 800.000 euros per a l'exercici 2023.  
Quant a l'anualitat corresponent a l'any 2022, es van justificar 667.974,14 euros pel fet que els imports inicialment previstos van patir desviacions a causa d'actuacions que necessitaven revisió i que han obligat a modificar el projecte inicialment contractat i a la sol·licitud de revisió excepcional de preus sol·licitada per l'empresa contractista.  
  
Per aquests motius, l'Ajuntament ha formulat sol·licitud d'augmentar l'import contemplat en el conveni per a l'anualitat de l'any 2023 en la quantitat de 132.025,86 euros. Amb la finalitat de preservar la finalitat de l'actuació, Presidència de la Generalitat proposa incrementar la dotació de la mencionada línia per import de 132.025,86 euros.  
  
Per al finançament es proposa la transferència de disponibilitats existents en la línia de subvenció de concurrència competitiva S0697 «Ajudes destinades a promoure la protecció, el foment i el desenvolupament del patrimoni i dinamització cultural, i l'adequació i renovació de béns i espais municipals» del mateix capítol i programa, per import de 132.025,86 euros, que no es troben afectes a cap compromís de despesa pendent ni vinculades a finançament condicionat.  
  
A aquest efecte, i en virtut del que es disposa en els articles 21 i 23 de la Llei 9/2022, de pressupostos de la Generalitat per a l'exercici 2023, el Consell, a proposta de la Conselleria d'Hisenda, Economia i Administració Pública, adopta el següent  
  
  
ACORD  
  
Autoritzar modificacions en l'annex de transferències i subvencions de capital programa 125.10 Administració local i organització territorial del Consell, que suposen:  
  
1) Minorar la dotació de la línia de concurrència competitiva S0697 d'acord amb el següent detall:  
2) Incrementar la dotació de la línia de concessió directa art. 168.1 A), d'acord amb el següent detall:  
  
València, 21 de novembre de 2023  
  
La consellera secretària,  
SUSANA CAMARERO BENÍTEZ